
ΤΕΥΧΟΣ ΔΕΥΤΕΡΟ 


Αρ 


. Φύλλου 532 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση και συγκρότηση άμισθης Ομάδας Εργα¬ 
σίας με αντικείμενο την κωδικοποίηση της ισχύ- 
ουσας νομοθεσίας για τα ΑΕΙ. 

2 

Πλαίσιο λειτουργίας Προγραμμάτων Μεταπτυχι¬ 
ακών Σπουδών -Αξιοποίηση μεθόδων σύγχρονης 
εκπαίδευσης. 

3 

Ίδρυση Εργαστηρίου «Σχεδιασμού Ενσωματω¬ 
μένων Συστημάτων και Εφαρμογών» στο τμήμα 
Μηχανικών Πληροφορικής Τ.Ε. της Σχολής Τεχνο¬ 
λογικών Εφαρμογών τουΤΕΙ Δυτικής Ελλάδας. 

4 

Καθορισμός ωρών Υπερωριακής Απασχόλησης 
Υπαλλήλων του Νομ. Προσ. Κοινών. Αλληλ/ης 
Προσχολικής Αγωγής και Παιδείας Δήμου Παρα- 
νεστίου. 

5 

Καθιέρωση υπερωριακής εργασίας σε υπαλλή¬ 
λους της Δημοτικής Επιχείρησης Ύδρευσης Απο¬ 
χέτευσης Σκιάθου, για το έτος 2017. 


ΔΙΟΡΘΩΣΕΙΣ ΣΦΑΛΜΑΤΩΝ 

6 Διόρθωση σφάλματος στην αριθ. 2212.2-1/4604/ 
102692/2016/30-11-2016 απόφαση του Υπουρ¬ 
γού Ναυτιλίας και Νησιωτικής Πολιτικής. 


ΑΠΟΦΑΣΕΙΣ 

Αριθμ. 17253/Ζ1 (1) 

Σύσταση και συγκρότηση άμισθης Ομάδας Εργα¬ 
σίας με αντικείμενο την κωδικοποίηση της ισχύ- 
ουσας νομοθεσίας για τα ΑΕΙ. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τιςδιατάξεις: α) του άρθρου 2 παρ. 25 του ν. 2621/ 
1998 «Ρύθμιση θεμάτων οργάνωσης και λειτουργίας των 
Τεχνολογικών Εκπαιδευτικών Ιδρυμάτων και άλλες δια¬ 
τάξεις» (Α' 136), β) των άρθρων 13-15 του ν. 2690/1999 
(Α' 45), γ) του άρθρου 21 παρ. 1 εδάφιο πρώτο του 


ν. 4354/2015 (Α' 176) και δ)του άρθρου 90 του «Κώ¬ 
δικα Νομοθεσίας για την Κυβέρνηση και τα κυβερνη¬ 
τικά όργανα» που κυρώθηκε με το άρθρο πρώτο του 
π.δ. 63/2005 (Α' 98). 

2. Το π.δ. 70/2015 (Α' 114) και το π.δ. 125/16 (Α' 210). 

3. Το με αρ. πρωτ. 540/Υ1/27-12-2016 έγγραφο του 
Υπουργού Παιδείας,Έρευνας και Θρησκευμάτων. 

4. Την ανάγκη για την κωδικοποίηση της ισχύουσας 
νομοθεσίας για τα ΑΕΙ. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Συστήνουμε στο Υπουργείο Παιδείας, Έρευνας και 
Θρησκευμάτων άμισθη Ομάδα Εργασίας, με αντικείμενο 
την κωδικοποίηση της ισχύουσας νομοθεσίας για τα ΑΕΙ. 

2. Συγκροτούμε την ανωτέρω Ομάδα Εργασίας και 
ορίζουμε τα μέλη αυτής ως ακολούθως: 

α. Γιαννούλα Καρύμπαλη -Τσίπτσιου του Δημητρίου 
με Α.Δ.Τ. ΑΒ 710953, καθηγήτρια Αστικού Δικαίου της 
Νομικής Σχολής του ΑΠΘ, ως Πρόεδρος. 

β. Βικτωρία Δούκα του Σπυρίδωνα με Α.Δ.Τ. Σ 326571, 
Ομότιμη Καθηγήτρια Εργατικού Δικαίου της Νομικής 
Σχολής του ΑΠΘ, ως μέλος. 

γ. Ευγενία Αλεξανδροπούλου - Αιγυπτιάδου του Κων¬ 
σταντίνου με Α.Δ.Τ. Π 431932, Καθηγήτρια Δικαίου Πλη¬ 
ροφορικής του Πανεπιστημίου Μακεδονίας, ως μέλος. 

δ. Μαριάννα Μπουχουρούδη του Νικολάου με Α.Δ.Τ. 
ΑΚ 314306, ΠΕ Διοικητικού -Οικονομικού, Προϊσταμέ- 
νη της Γενικής Διεύθυνσης Διοικητικών Υπηρεσιών του 
ΑΠΘ, ως μέλος. 

Χρέη Γραμματέα της Ομάδας Εργασίας θα ασκεί η 
Μαρία Σφήκα του Κωνσταντίνου με Α.Δ.Τ. ΑΚ 947531, 
Προϊσταμένη Γραμματείας της Νομικής Επιτροπής του 
ΑΠΘ, διοικητική υπάλληλος του ως άνω ιδρύματος, με 
σχέση εργασίας ΙΔΑΧ. 

3. Έργο της Ομάδας Εργασίας είναι η κωδικοποίηση 
της ισχύουσας νομοθεσίας για τα ΑΕΙ. Για την υποβοήθη¬ 
ση του έργου της, η Ομάδα Εργασίας μπορεί να ζητά και 
να έχει πρόσβαση σε κάθε απαραίτητη σχετική πληρο¬ 
φορία (στοιχείο, έγγραφο, αρχείο, έκθεση) από τα ανώ¬ 
τατα εκπαιδευτικά ιδρύματα. Τα ως άνω ιδρύματα οφεί¬ 
λουν να διευκολύνουν και να υποστηρίζουν το έργο της 
Ομάδας Εργασίας, παρέχοντας της τα αιτούμενα στοιχεία 
και εξασφαλίζοντας της πρόσβαση σε κάθε πληροφορία. 

Τεύχος Β'532/22.02.2017 


Στις συνεδριάσεις δύνανται να παρίστανται και άλλα 
πρόσωπα, τα οποία λόγω αρμοδιότητας, εμπειρίας ή 
εξειδίκευσης μπορούν να συνδράμουν στο έργο της 
Ομάδας Εργασίας. 

4. Κατά την πρώτη συνεδρίαση της Ομάδας Εργασίας 
καθορίζεται ο τρόπος λειτουργίας της. 

Η Ομάδα Εργασίας δύναται να συνεδριάζει και από 
απόσταση, με τη χρήση εργαλείων τηλεδιάσκεψης και 
λειτουργεί εντός του κανονικού ωραρίου εργασίας ή σε 
χρόνο που καλύπτεται από υπερωριακή απασχόληση και 
στα μέλη της και το γραμματέα δεν καταβάλλεται καμία 
αμοιβή ή αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 2 Φεβρουάριου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 391 _ (2) 

Πλαίσιο λειτουργίας Προγραμμάτων Μεταπτυ¬ 
χιακών Σπουδών -Αξιοποίηση μεθόδων σύγχρο¬ 
νης εκπαίδευσης. 

Η ΣΥΓΚΛΗΤΟΣ ΕΙΔΙΚΗΣ ΣΥΝΘΕΣΗΣ 
ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(έκτακτη συνεδρία 08 (επαναληπτική)/ 
22.12.2016) 

Αφού έλαβε υπόψη: 

1 .Τις διατάξειςτου π.δ. 83/1984 (ΦΕΚ 31 /20.3.1984/τ. Α’) 
«Ίδρυση Πανεπιστημίου Αιγαίου, Ιονίου Πανεπιστημίου 
και Πανεπιστημίου Θεσσαλίας» όπως ισχύει. 

2. Τις παρακάτω αναφερόμενες διατάξεις του ν. 4009/ 
2011 και συγκεκριμένα: 

• Του άρθρου 4, παρ.1, περ. β, σύμφωνα με την οποία 
ορίζεται ότι τα Α.Ε.Ι. έχουν ως αποστολή.,.να προσφέ¬ 
ρουν ανώτατη εκπαίδευση και να συμβάλουν στη δια 
βίου μάθηση με σύγχρονες μεθόδους διδασκαλίας, πε- 
ριλαμβανομένης και της διδασκαλίας από απόσταση, 
με βάση την επιστημονική και τεχνολογική έρευνα στο 
ανώτερο επίπεδο ποιότητας κατά τα διεθνώς αναγνω¬ 
ρισμένα κριτήρια... 

• Του άρθρου 5, παρ. 1,2 περ. α και ιστ. σύμφωνα με 
τις οποίες ορίζεται ότι: «Με προεδρικό διάταγμα, που 
εκδίδεται με πρόταση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης, Οικονο¬ 
μικών και Παιδείας, Διά Βίου Μάθησης και Θρησκευμά¬ 
των, εγκρίνεται ο Οργανισμός κάθε ιδρύματος, ύστερα 
από πρόταση του πρύτανη, η οποία διατυπώνεται μετά 
από γνώμη της Συγκλήτου και εγκρίνεται από το Συμ¬ 
βούλιο. Με τον Οργανισμό καθορίζονται τα θέματα της 
οργανωτικής δομής και λειτουργίας κάθε ιδρύματος και 
ιδίωςτα ακόλουθα: α) η οργάνωση της ακαδημαϊκής, δι¬ 


οικητικής και οικονομικής λειτουργίας του ιδρύματος,... 
ιστ) οι βασικές αρχές λειτουργίας των προγραμμάτων 
προπτυχιακών και μεταπτυχιακών σπουδών...». 

• Του άρθρου 6, παρ. 1, περ. α, σύμφωνα με την οποία 
ορίζεται ότι: «Με απόφαση του οικείου Συμβουλίου, 
που εκδίδεται ύστερα από εισήγηση του πρύτανη και 
σύμφωνη γνώμη της Συγκλήτου και δημοσιεύεται στην 
Εφημερίδα της Κυβερνήσεως, εγκρίνεται ο Εσωτερικός 
Κανονισμός κάθε ιδρύματος, με τον οποίο καθορίζονται 
θέματα εσωτερικής λειτουργίας του ιδρύματος και, ιδίως, 
τα ακόλουθα: α) ο οδηγός προγραμμάτων προπτυχιακών 
και μεταπτυχιακών σπουδών...». 

• Του άρθρου 30, παρ. 5, σύμφωνα με την οποία ορί¬ 
ζεται ότι: «Στον Οργανισμό κάθε ιδρύματος ρυθμίζονται 
τα ειδικότερα θέματα οργάνωσης και λειτουργίας των 
κύκλων σπουδών, καθώς και οι όροι και οι προϋποθέ¬ 
σεις εφαρμογής μεθόδων εξ αποστάσεως εκπαίδευσης 
σε αυτούς». 

• Του άρθρου 80, παρ. 22, περ. γ, όπως αντικαταστά- 
θηκε με το άρθρο 26, παρ. 6 του ν. 4386/2016 (ΦΕΚ Α’ 
83) σύμφωνα με την οποία ορίζεται ότι: «Έως την έναρξη 
ισχύος του κατά το άρθρο 5 Οργανισμού κάθε Ιδρύματος 
και του κατά το άρθρο 6 Εσωτερικού του Κανονισμού, 
τα θέματα που προβλέπονται σε αυτούς ρυθμίζονται με 
αποφάσεις της Συγκλήτου, οι οποίες δημοσιεύονται στην 
Εφημερίδα της Κυβερνήσεως». 

3. Την προφορική εισήγηση του Πρύτανη σχετικά με 
το θέμα. 

4. Την απόφαση της υπ' αριθμ. 8/02.07.2015 συνεδρί¬ 
ασης της Συγκλήτου Ειδικής Σύνθεσης, θέμα 3.1 «Τρο¬ 
ποποίηση απόφασης Συγκλήτου αριθμ. 06/26.03.2015, 
θέμα 3.2 - Μέθοδοι διδασκαλίας σε Π.Μ.Σ-». 

5. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

6. Την απόφαση της υπ’ αριθμ. 8 (επαναληπτική)/ 
22.12.2016 έκτακτης συνεδρίασης της Συγκλήτου Ειδι¬ 
κής Σύνθεσης, θέμα 2.1 «Πλαίσιο λειτουργίας Προγραμ¬ 
μάτων Μεταπτυχιακών Σπουδών - Αξιοποίηση μεθόδων 
σύγχρονης εκπαίδευσης», καθώς και μετά από συζήτηση, 
ομόφωνα αποφασίζει: 

και εγκρίνει στο πλαίσιο λειτουργίας Προγραμμάτων 
Μεταπτυχιακών Σπουδών του Πανεπιστημίου Αιγαίου, 
μέρος του εκπαιδευτικού έργου τους να δύναται να 
πραγματοποιείται αξιοποιώντας μεθόδους σύγχρονης 
εκπαίδευσης με χρήση ψηφιακών μέσων, στο πλαίσιο 
των κανόνων της επιστήμης και της τεχνολογίας. Σε κάθε 
περίπτωση, η συμμετοχή και παρακολούθηση διαπιστώ¬ 
νεται με ευθύνη των Συντονιστών και Συντονιστριών 
των μαθημάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 6 Φεβρουάριου 2017 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

Αριθμ. 3268 _ (3) 

Ίδρυση Εργαστηρίου «Σχεδιασμού Ενσωματω¬ 
μένων Συστημάτων και Εφαρμογών» στο τμήμα 
Μηχανικών ΠληροφορικήςΤ.Ε. της ΣχολήςΤεχνο- 
λογικών Εφαρμογών τουΤΕΙ Δυτικής Ελλάδας. 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 1 έως και 4 του ν. 3794/2009 (Φ.Ε.Κ. 156 Α'/ 
4-12-2009). 

2. Το άρθρο 96 του ν. 4310/2014 (Φ.Ε.Κ. 258/Α78-12-2014), 
όπως αυτό αντικαταστάθηκε με τις διατάξεις του άρθρου 
60 του ν. 4386/2016 (Φ.Ε.Κ. 83 Α'). 

3. Την παρ. 5α του άρθρου 60 του ν. 4009/2011 (Φ.Ε.Κ. 
195 Α76-9-2011). 

4. Το π.δ. 94/2013 (Φ.Ε.Κ. 132 Α75-6-2013). 

5. Τη σύμφωνη γνώμη της συνέλευσης του τμήματος 
Μηχανικών ΠληροφορικήςΤ.Ε. της Σχολής Σ.Τ.Ε. τουΤΕΙ Δυ¬ 
τικής Ελλάδας (αρ. συνεδρίασης 19/29-09-2016 Θέμα 6ο). 

6. Το φάκελο του Εργαστηρίου «Σχεδιασμού Ενσωμα¬ 
τωμένων Συστημάτων και Εφαρμογών» του Τμήματος 
Μηχανικών ΠληροφορικήςΤ.Ε. της Σχολής Τεχνολογικών 
ΕφαρμογώντουΤΕΙ Δυτικής Ελλάδας όπως εγκρίθηκε από 
την Σύγκλητο τουΤΕΙ Δυτικής Ελλάδας στην αριθμ. 27/ 
18-11-2016 συνεδρίασή της. 

7. Την εισήγηση του Προέδρου τουΤΕΙ Δυτικής Ελλά¬ 
δας για την ίδρυση Εργαστηρίου «Σχεδιασμού Ενσω¬ 
ματωμένων Συστημάτων και Εφαρμογών» στο τμήμα 
Μηχανικών ΠληροφορικήςΤ.Ε. της Σχολής Τεχνολογικών 
Εφαρμογών τουΤΕΙ Δυτικής Ελλάδας». 

8. Το γεγονός ότι από την εφαρμογή των διατάξεων 
της παρούσας απόφασης δεν επιβαρύνεται επιπλέον ο 
προϋπολογισμός του Ιδρύματος, αποφασίζει: 

• την Ίδρυση του Εργαστηρίου «Σχεδιασμού Ενσω¬ 
ματωμένων Συστημάτων και Εφαρμογών» στο τμήμα 
Μηχανικών ΠληροφορικήςΤ.Ε. της Σχολής Τεχνολογικών 
Εφαρμογών τουΤΕΙ Δυτικής Ελλάδας. 

• την έγκριση του εσωτερικού κανονισμού του, τα αντι¬ 
κείμενα έρευνας του και τους σκοπούς του, σύμφωνα με 
τα παρακάτω: 

Άρθρο 1. 

Ίδρυση - Αντικείμενο 

Ιδρύεται Εργαστήριο «Σχεδιασμού Ενσωματωμένων 
Συστημάτων και Εφαρμογών» στο τμήμα Μηχανικών 
Πληροφορικής Τ.Ε. της Σχολής Τεχνολογικών Εφαρ¬ 
μογών του ΤΕΙ Δυτικής Ελλάδας. Ο διεθνής τίτλος του 
Εργαστηρίου είναι: «ΕιηόθάοΙθοΙ 5γ5ΐθηη 3ηά 

ΑρρΙίε3ΐίοη5 ί300Γ3ΐ0Γγ - Ε5ΘΑ Ε30».Το εργαστήριο εξυ¬ 
πηρετεί ανάγκες εξειδικευμένης εκπαίδευσης προπτυχι¬ 
ακού και μεταπτυχιακού επιπέδου, διεξαγωγής βασικής 
και εφαρμοσμένης έρευνας στους τομείς ενδιαφέροντος 
του, στην ανάπτυξη προϊόντων βασισμένων σε τεχνο¬ 
λογίες αιχμής, στην επέκταση των συνεργασιών του σε 
εθνικό και ευρωπαϊκό επίπεδο, καθώς και στη στήριξη 
της εκπαίδευσης σε εξειδικευμένουςτομείς έρευνας και 


εφαρμογών (σεμινάρια, ημερίδες, κλπ.) στα ακόλουθα 
γνωστικά αντικείμενα: 

• Σχεδιασμός Συστημάτων Υλικού: Αφορά στην υλο¬ 
ποίηση υλικού για ενσωματωμένα συστήματα καθώς και 
επαναδιαμορφώσιμου υλικού. 

• Αυτοματισμοί και Ενσωματωμένο Λογισμικό: Αφορά 
σε εφαρμογές που περιλαμβάνουν τον έλεγχο αισθητή¬ 
ρων και διακοπτών για οικιακές και βιομηχανικές εγκα¬ 
ταστάσεις όπως, συστήματα ασφαλείας, έξυπνα κτίρια, 
αυτοματισμοί οχημάτων, έλεγχος γραμμών παραγωγής, 
ιατρικές εφαρμογές κλπ. 

■ Αρχιτεκτονικές για Ευφυή Όραση: Αφορά σε ολο¬ 
κληρωμένα συστήματα επικοινωνιών που έχουν τη 
δυνατότητα παρακολούθησης και αναγνώρισης μέσω 
εξειδικευμένων συστημάτων ευφυούς όρασης. 

• Σχεδίαση πολυπύρηνων/πολυνηματικών Επεξεργα¬ 
στών: Αφορά στη διεξαγωγή έρευνας στον χώρο της 
αρχιτεκτονικής επεξεργαστών και των αντίστοιχων 
υποσυστημάτων μνήμης που είναι κατάλληλα για πο¬ 
λυπύρηνους ή/και πολυνηματικούς επεξεργαστές που 
συνυπάρχουν στο ίδιο ολοκληρωμένο κύκλωμα. 

Άρθρο 2. 

Σκοπός - Αποστολή 

Η αποστολή του Εργαστηρίου συνοψίζεται στη διεξα¬ 
γωγή βασικής και εφαρμοσμένης έρευνας στους τομείς 
ενδιαφέροντος του, στην ανάπτυξη προϊόντων βασι¬ 
σμένων σε τεχνολογίες αιχμής, στην επέκταση των συ¬ 
νεργασιών του σε εθνικό και ευρωπαϊκό επίπεδο, καθώς 
και στη στήριξη της εκπαίδευσης σε εξειδικευμένους 
τομείς έρευνας και εφαρμογών (προπτυχιακές και με¬ 
ταπτυχιακές σπουδές, εσωτερικά σεμινάρια, ημερίδες 
κλπ.). Συγκεκριμένα οι στόχοι του αφορούν: 

• στην υποστήριξη της προπτυχιακής εκπαίδευσης 
του Τμήματος Μηχανικών Πληροφορικής ΤΕ καθώς και 
άλλων Τμημάτων του ΤΕΙ στα αντικείμενα έρευνας του 
εργαστηρίου, 

■ στην υποστήριξη της μεταπτυχιακής εκπαίδευσης 
του Τμήματος Μηχανικών Πληροφορικής ΤΕ καθώς και 
άλλων Τμημάτων του ΤΕΙ στα αντικείμενα έρευνας του 
εργαστηρίου, 

• στην υποστήριξη προπτυχιακών και μεταπτυχιακών 
εργασιών του Τμήματος Μηχανικών Πληροφορικής ΤΕ 
καθώς και άλλων Τμημάτων του ΤΕΙ στα θεματικά αντι¬ 
κείμενα του ενδιαφέροντος του, 

■ στη διεξαγωγή θεωρητικής έρευνας στα θεματικά 
αντικείμενα του ενδιαφέροντος του, 

• στη διεξαγωγή εφαρμοσμένης έρευνας στα θεματικά 
αντικείμενα του ενδιαφέροντος του, 

■ στην ανάπτυξη εφαρμογών και εργαλείων για 
το σχεδίασμά και την ανάπτυξη ενσωματωμένων/ 
εγόθΓρΓιγ5ίε3ΐ συστημάτων. 

• στην παροχή συμβουλευτικών, μελετητικών και 
υποστηρικτικών υπηρεσιών για την οργάνωση και την 
τεχνολογική ανάπτυξη φορέων του ιδιωτικού και του 
δημόσιου τομέα, 

• στην κάθε μορφής συνεργασία με άλλα Ακαδημαϊκά 
Ιδρύματα, Ερευνητικά Κέντρα και Ινστιτούτα της Ελλά¬ 
δας ή του Εξωτερικού, εφόσον οι επιστημονικοί στόχοι 

τους συμπίπτουν, συμβαδίζουν ή/και αλληλοσυμπληρώ- 
νονται, μέσα σε πνεύμα αμοιβαιότητας και συλλογικής 
εργασίας, 

• στη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, 

• στην πραγματοποίηση δημοσιεύσεων και εκδόσεων, 

• στην πρόσκληση Ελλήνων και ξένων αναγνωρισμέ¬ 
νων επιστημόνων και άλλων προσωπικοτήτων και τέλος, 

• στην εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
σε θέματα με τα οποία ασχολείται το Εργαστήριο. 

Άρθρο 3. 

Προσωπικό 

Το προσωπικό του εργαστηρίου αποτελείται από Κα¬ 
θηγητές ή άλλα μέλη Ερευνητικού Προσωπικού (ΕΠ) ή 
μέλη Ειδικού Τεχνικού Προσωπικού (ΕΤΠ) των οποίων 
το γνωστικό αντικείμενο της θέσης που κατέχουν και 
τα ερευνητικά τους ενδιαφέροντα εμπίπτουν στα ερευ¬ 
νητικά πεδία του εργαστηρίου, καθώς και από μέλη 
Ειδικού Τεχνικού Εργαστηριακού Προσωπικού (ΕΤΕΠ) 
και Εργαστηριακού Διδακτικού Προσωπικού (ΕΔΙΠ), 
Πανεπιστημιακούς Υποτρόφους του άρθρου 95 του ν. 
4310/2014, Εντεταλμένους Διδασκαλίας του άρθρου 16 
του ν. 4009/2011 και Επιστημονικούς, Εργαστηριακούς 
Συνεργάτες του Τμήματος Μηχανικών Πληροφορικής 
Τ.Ε. και του ΤΕΙ Δυτικής Ελλάδας. Επίσης στο εργαστή¬ 
ριο δύνανται να απασχολούνται εξωτερικοί συνεργά¬ 
τες, ερευνητές και προσκεκλημένοι καθηγητές από ΑΕΙ 
ημεδαπής και της αλλοδαπής για τη διεκπεραίωση των 
ερευνητικών έργων. Τα μέλη μπορούν να ανήκουν κατά 
μέγιστο σε 2 Εργαστήρια. 

Άρθρο 4. 

Διοίκηση - Αρμοδιότητες 

Ι.Το εργαστήριο διευθύνεται από το διευθυντή εργα¬ 
στηρίου που είναι μέλος του Εκπαιδευτικού Προσωπικού 
(Ε.Π.) της βαθμίδας του καθηγητή ή του αναπληρωτή 
καθηγητή του αντίστοιχου γνωστικού αντικειμένου του 
Τμήματος Μηχανικών ΠληροφορικήςΤΕ της ΣχολήςΤε- 
χνολογικών Εφαρμογών του ΤΕΙ Δυτικής Ελλάδας. Ο Δι¬ 
ευθυντής Εργαστηρίου ορίζεται όπως καθορίζεται στις 
σχετικές διατάξεις του ν. 4009/2011, στον εσωτερικό κα¬ 
νονισμό, άρθρο 6. Για τη μεταβατική περίοδο (άρθρο 80 
παρ. 5 εδαφ. α), ο Διευθυντής Εργαστηρίου ορίζεται με 
τη διαδικασία που ορίζουν οι διατάξεις του άρθρου 3 
του ν. 3794/2009. 

2. Ο Διευθυντής Εργαστηρίου ασκεί τις αρμοδιό¬ 
τητες που ορίζονται από τις σχετικές διατάξεις του 
ν. 4009/2011, στον εσωτερικό κανονισμό, άρθρο 6. Για 
τη μεταβατική περίοδο (άρθρο 80 παρ. 5 εδαφ. α) ο Δι¬ 
ευθυντής Εργαστηρίου ασκεί τις αρμοδιότητες που ορί¬ 
ζονται στο άρθρο 3 του ν. 3794/2009 μεταξύ των οποίων 
περιλαμβάνονται και οι εξής: ο συντονισμός του εξειδι- 
κευμένου διδακτικού και του ερευνητικού έργου του 
εργαστηρίου, η κατάρτιση και υποβολή αρμοδίωςτου 
ετήσιου προγράμματος λειτουργίας του εργαστηρίου 
και η μέριμνα για την εφαρμογή του, η μέριμνα για την 
κατανομή των χώρων του εργαστηρίου, τη στελέχωση 


του με το αναγκαίο προσωπικό και την προμήθεια ανα¬ 
λώσιμων υλικών και πάγιου εξοπλισμού, η υποβολή του 
ετήσιου απολογισμού των δραστηριοτήτων του, η υπο¬ 
γραφή κάθε εγγράφου που σχετίζεται με το εργαστήριο 
και γενικά η ευθύνη για την ομαλή λειτουργία του. 

Άρθρο 5. 

Εγκατάσταση - Αειτουργία 

1. Το Εργαστήριο στεγάζεται σε χώρο που παραχω- 
ρείται από το ΤΕΙ Δυτικής Ελλάδας. Στο χώρο αυτό έχουν 
εγκατασταθεί τα όργανα και ο απαραίτητος τεχνικός εξο¬ 
πλισμός για την προώθηση της εκπαίδευσης, έρευνας, 
ανάπτυξης και καινοτομίας. Στο χώρο εγκατάστασης θα 
τοποθετηθεί πινακίδα με τον τίτλο του Εργαστηρίου. 

2. Το Εργαστήριο εκτελεί εξειδικευμένη εκπαίδευση, 
έρευνα, ανάπτυξη και εργασίες τεχνικής υποστήριξης 
υψηλού επιπέδου και δημοσιεύει επιστημονικές εργασί¬ 
ες και τεχνικές εκθέσεις, όπως αυτές ανατίθενται από συ- 
νεργαζόμενους φορείς ή ερευνητικά, αναπτυξιακά έργα. 

3.0 διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο στα πλαίσια 
ερευνητικού ή άλλου έργου και καθορίζει μέσα στα πλαί¬ 
σια της αποστολής του εργαστηρίου την προτεραιότητα 
στη χρησιμοποίηση εξοπλισμού και χώρων σε περίπτω¬ 
ση που υπάρχει σχετική ανάγκη. 

4. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση εξοπλι¬ 
σμού, οργάνων και υλικών που ανήκουν σε αυτό, την 
παραμονή προσωπικού, φοιτητών και επισκεπτών στους 
χώρους όπου τηρούνται ειδικοί κανόνες ασφαλείας, οι 
οποίοι αποσκοπούν στην προφύλαξη της υγείας και της 
αρτιμέλειας των παρευρισκομένων, καθώς και στην προ¬ 
στασία του εξοπλισμού του εργαστηρίου από βλάβες. 

5. Η χρησιμοποίηση ειδικού εξοπλισμού του εργα¬ 
στηρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί του εξοπλισμού αυτού 
εκπαίδευση και εξουσιοδότηση από το διευθυντή αυτού. 
Κινητά όργανα και εξοπλισμός, τα οποία παραδίδονται 
για τη διεξαγωγή εργασιών, επιστρέφονται, μετά τη χρη¬ 
σιμοποίηση τους, στην κατάσταση που είχαν παραδοθεί. 

6. Με απόφαση του Διευθυντή Εργαστηρίου είναι δυ¬ 
νατόν να στεγάζονται στο Εργαστήριο συνεργάτες και 
ερευνητικά προγράμματα μελών ΕΠ, άλλων τμημάτων 
του ιδρύματος. 

7. Με εισήγηση του διευθυντή στα αρμόδια όργανα 
του τμήματος ή του ιδρύματος είναι δυνατή η πρόσληψη 
συνεργατών σε τομείς σχετικούς με τις διδακτικές και 
ερευνητικές δραστηριότητες του εργαστηρίου, σύμφω¬ 
να με την ισχύουσα νομοθεσία. 

8. Το Εργαστήριο λειτουργεί χωρίς να επιβαρύνει τον 
Προϋπολογισμό του ΤΕΙ. 

Άρθρο 7. 

Πόροι -Έσοδα 

Τα έσοδα του Εργαστηρίου προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

2. Τη διάθεση ερευνητικών ή εν γένει επιστημονικών 
προϊόντων. 

3. Την παροχή υπηρεσιών σύμφωνα με τις διατάξεις 
τουπ.δ. 159/1984. 

4. Τα έσοδα από την παροχή υπηρεσιών σε ερευνητικά 
προγράμματα που εκτελούνται στους χώρους τους. 

5. Τις ειδικές εισφορές και τις χρηματοδοτήσεις από 
διεθνείς Οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

6. Την χρήση της πνευματικής ιδιοκτησίας των απο¬ 
τελεσμάτων ερευνητικών και αναπτυξιακών προγραμ¬ 
μάτων. 

7. Από κάθε άλλη νόμιμη πηγή. 

Άρθρο 8. 

Διαχείριση Εσόδων 

1. Τη διαχείριση των εσόδων του Εργαστηρίου από 
οποιαδήποτε πηγή και εάν προέρχονται θα έχει ο Ειδι¬ 
κός Λογαριασμός Κονδυλίων Έρευνας, σύμφωνα με τον 
κανονισμό του. 

2. Τα έσοδα από κάθε έργο μετά την αφαίρεση της 
παρακράτησης υπέρ του ΤΕΙ και αφού καλυφθούν οι επι¬ 
λέξιμες δαπάνες που αναφέρονται στον προϋπολογισμό 
των έργων, σύμφωνα με τον Οδηγό Χρηματοδότησης 
του ΕΛΚΕ, μαζί με άλλα έσοδα που προκύπτουν από 
πνευματικά δικαιώματα, δωρεές, προσφορές, κ.λπ. θα 
χρησιμοποιούνται για τη βελτίωση της υποδομής και 
του εξοπλισμού του ώστε να δύναται να παρέχει υψηλού 
επιπέδου υπηρεσίες, ενώ παράλληλα θα μεριμνά για την 
σωστή προβολή του. 

Άρθρο 9. 

Τηρούμενα Βιβλία 

Για τις ανάγκες του Εργαστηρίου τηρείται κάθε βιβλίο ή 
στοιχείο που προβλέπεται από την ισχύουσα νομοθεσία 
ή κρίνεται απαραίτητο για τη λειτουργία του Εργαστη¬ 
ρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 6 Φεβρουάριου 2017 

Ο Πρόεδρος 

ΒΑΣΙΛΗΣ ΤΡΙΑΝΤΑΦΥΛΛΟΥ 


Αριθμ. 11 (4) 

Καθορισμός ωρών Υπερωριακής Απασχόλησης 
Υπαλλήλων του Νομ. Προσ. Κοινών. Αλληλ/ης 
Προσχολικής Αγωγής και Παιδείας Δήμου Πα- 
ρανεστίου. 

Ο ΠΡΟΕΔΡΟΣ ΤΟΥ «ΝΟΜΙΚΟΥ ΠΡΟΣΩΠΟΥ ΚΟΙ¬ 
ΝΩΝΙΚΗΣ ΑΛΛΗΛΕΓΓΥΗΣ ΠΡΟΣΧΟΛΙΚΗΣ ΑΓΩ¬ 
ΓΗΣ ΚΑΙ ΠΑΙΔΕΙΑΣ ΔΗΜΟΥ ΠΑΡΑΝΕΣΤΙΟΥ» 

Έχοντας υπόψη: 

1. Τις διατάξεις των άρθρων 48 και 49 του ν. 3584/2007 
(Κώδικας Κατάστασης Δημοτικών και Κοινοτικών Υπαλ¬ 
λήλων), περί «Αποδοχών, Υπερωριακής Εργασίας, Επιδο¬ 
μάτων» και «Αποζημίωση υπαλλήλων οι οποίοι εκτελούν 
πρόσθετη υπηρεσία». 


2. Τις διατάξεις του άρθρου 86 του ν. 3463/2006 (Δη¬ 
μοτικός και Κοινοτικός Κώδικας) καθώς και τις διατάξεις 
της παρ. 1 του άρθρου 58 του ν. 3852/2010. 

3. Το άρθρο 20 του ν. 4354/2015/ΦΕΚ 176/Α'. 

4. Την ανάγκη τήρησης των πρακτικών των συνεδρι¬ 
άσεων του Διοικητικού Συμβουλίου του ΝΠΔΔ Δήμου 
Δράμας για το έτος 2017, οι οποίες γίνονται κατά τις 
απογευματινές ώρες, αποφασίζουμε: 

• Καθιερώνουμε για το έτος 2017 υπερωριακή απογευ¬ 
ματινή, με αμοιβή, εργασία σε υπάλληλο του Νομικού Προ¬ 
σώπου Κοινωνικής Αλληλεγγύης Προσχολικής Αγωγής 
και Παιδείας Δήμου Παρανεστίου, του κλάδου ΤΕ 17 Διοι¬ 
κητικού - Λογιστικού, για την τήρηση των πρακτικών των 
συνεδριάσεων του Διοικητικού Συμβουλίου του ΝΠΔΔ. 

• Καθορίζουμε τις ώρες της υπερωριακής απασχόλη¬ 
σης του ανωτέρω υπαλλήλου, σε εκατόν είκοσι (120) ανά 
εξάμηνο για το έτος 2017. 

• Από την απόφαση αυτή προκαλείται δαπάνη ύψους 
1.650,00 ευρώ, η οποία θα βαρύνει τον ΚΑΕ 10/6012 
"Αποζημίωση υπερωριακής εργασίας και για εξαιρέσι¬ 
μες ημέρες και νυκτερινές ώρες και λοιπές πρόσθετες 
αμοιβές" του προϋπολογισμού οικ. έτους 2017 του ΝΠΔΔ 
Δήμου Παρανεστίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αδριανή, 3 Ιανουάριου 2017 

Ο Πρόεδρος 

ΙΟΡΔΑΝΗΣ ΑΝΑΝΙΑΔΗΣ 


Αριθμ. απόφ. 110/2016 (5) 

Καθιέρωση υπερωριακής εργασίας σε υπαλλή¬ 
λους της Δημοτικής Επιχείρησης Ύδρευσης Απο¬ 
χέτευσης Σκιάθου, για το έτος 2017. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ ΑΠΟ¬ 
ΧΕΤΕΥΣΗΣ ΣΚΙΑΘΟΥ 

Έχοντας υπόψη: 

1. Τις διατάξεις του άρθρου 58 του ν. 3852/2010 
(ΦΕΚ 87/Α/7-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

2. Την 110/2016 απόφαση του Δ.Σ. της Δ.Ε.Υ.Α. Σκιά¬ 
θου. 

3. Τις διατάξεις των άρθρων 36 και 48 του ν. 3584/2007. 

4. Τις διατάξεις του άρθρου 20 του ν. 4354/2015. 

5. Την αρ. οικ. 2/31029/ΔΕΠ/6-5-2016 εγκύκλιο του 
Υπουργείου Οικονομικών με θέμα την παροχή οδηγι¬ 
ών για την εφαρμογή των διατάξεων του κεφ. Β' του 
ν. 4354/2015. 

6. Τις ανάγκεςτης υπηρεσίας, αποφασίζουμε ομόφωνα: 

Την έγκριση υπερωριακής απασχόλησης για τον κάθε 

ένα από τους παρακάτω εργαζομένους για το έτος 2017, 
με μέγιστο αριθμό τις εκατόν είκοσι (120) ώρες για το 
κάθε εξάμηνο του έτους (σύνολο έτους 240 ώρες): 

α/α 

ΑΡΙΘΜΟΣ ΥΠΑΛΛΗΛΩΝ 

ΒΑΘΜΙΔΑ ΕΚΠΑΙΔΕΥΣΗΣ 

ΕΙΔΙΚΟΤΗΤΑ 

ΤΜΗΜΑ ΕΡΓΑΣΙΑΣ 

1 

2 υπάλληλοι 

ΔΕ 

Ηλεκτροτεχνίτες 

Τμήμα Ε.Ε.Λ. - Ποιοτικού Ελέγχου - 
Προστασίας Περιβ. 

2 

1 υπάλληλος 

ΥΕ 

Εργάτης 

Τμήμα Δικτύων 

3 

1 υπάλληλος 

ΠΕ 

Διευθυντής 

Διεύθυνση 

4 

2 υπάλληλοι 

ΥΕ 

Υδραυλικοί 

Τμήμα Δικτύων 

5 

2 υπάλληλοι 

ΠΕ 

Π ροϊστάμενοι Τ ρήματος 

Οικονομικό Τμήμα, ΔιοικητικόΤμήμα 

6 

1 υπάλληλος 

ΤΕ 

Π ροϊστάμενος Τμή ματος 

Τμήμα Δικτύων 

7 

2 υπάλληλοι 

ΔΕ 

Υδρομετρητές 

Οικονομικό Τμήμα 

8 

1 υπάλληλος 

ΥΕ 

Τεχνικός Αποχέτευσης 

Τμήμα Δικτύων 


• Αριθμός προτεινόμενων υπαλλήλων: 12. 

• Σύνολο ωρών υπερωριακής απασχόλησης: 2.880. 

• Συνολική εκτιμώμενη δαπάνη: 20.000 € (Κ.Α.Ε. 60-00-002). 
Η παρούσα αποτελεί πρόβλεψη για την κάλυψη των 

αναγκών του έτους 2017. Οι ώρες που προβλέπονται ανά 
υπάλληλο είναι ίσες ή λιγότερες από τα όρια που θέτουν 
οι σχετικές διατάξεις και ο αριθμός των δεδουλευμένων 
ωρών θα βεβαιώνεται με υπηρεσιακό σημείωμα του 
υπεύθυνου προϊσταμένου. 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην αριθμ. 2212.2-1/4604/102692/2016/30-11 -2016 
απόφαση του Υπουργού Ναυτιλίας και Νησιωτικής Πο¬ 
λιτικής που δημοσιεύθηκε στο ΦΕΚ 4103/Β/21 -12-2016: 

στην σελίδα 40501, στην Α' στήλη, στο Θέμα της αριθ. 
(3) υπουργικής απόφασης και στο σχετικό (ιγ) της ίδιας 


Η κατανομή των ωρών απασχόλησης του προσωπικού 
θα γίνεται κάθε φορά με τις ανάγκες της υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σκιάθος, 6 Φεβρουάριου 2017 
Ο Πρόεδρος 

ΔΗΜΗΤΡΙΟΣ ΠΡΕΒΕΖΑΝΟΣ 

απόφασης διορθώνεται ο αριθμός της τροποποιούμενης 
απόφασης: 
από το εσφαλμένο: 

«3122.1/4604/24949/03-10-2012», 
στο ορθό: 

«3122.1/4604/24929/03-10-2012». 

(Από το Υπουργείο Ναυτιλίας 
και Νησιωτικής Πολιτικής) 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'532/22.02.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























